Når det er muligt skal det bruges, mener regionspolitiker

Kræftsyge mennesker behøver ikke at ligge på hospitalet under hele behandlingen af deres sygdom. En del af kampen mod de syge celler - f.eks. kemoterapi - kan foregå hjemme i en lænestol eller ved køkkenbordet. Både Herlev Hospital og Rigshospitalet, som har store kræftafdelinger, forsøger sig nu med behandling på privatadressen. I Herlev gælder det voksne patienter, mens Rigshospitalet koncentrerer sit forsøg om børn med kræft. Nordjylland skal også - Jeg foreslår vi gør det samme i Nordjylland. Vi har hørt, at vore kemopatienter skal sendes til Herning fordi lægerne ikke længere vil arbejde over om lørdagen til aftalt betaling. Det siger Venstre-medlem af det nordjyske sundhedskoordinationsudvalg Marian Geller. - Jeg foreslog, at andre faggrupper måtte tage over, men cheflæge Tove Nielson holdt fast i, at der skulle være en læge til stede, siger Marian Geller. Hun mener, at Herlev Hospital og Rigshospitalet har bevist, at det kan lade sig gøre at kemobehandle uden læge og hjemme hos patienten.